LidanRubinov/Halacha-QA huggingface dataset:
שאלה: זוגיות: כבוד הרב שמי עדן ואני בת 20, התארסתי עם בן זוגי מזה שנה וחצי ואנחנו עומדים לפני חתונה שתתקיים בעוד 4 חודשים. הבחור בן 26, חוזר בתשובה למהדרין ואני מגיעה מבית דתי אך ללא הרבה גבולות ובעקבות החזרה בתשובה שלו התחזקתי לאט לאט. זה לא היה פשוט, בתור חוזר בתשובה הוא החליט המון דברים בקיצוניות וירד מהם גם לאחר זמן קצר. אנחנו ב"ה כבר 10 חודשים שומרים נגיעה. ובהתחלה כמובן לא היה קל. זה התחיל בהחלטות שלו כלפיי כמו כיסוי ראש, כמו חצאיות ארוכות והכל אחד אחרי השני. אני כמובן נרתעתי. ולקחתי פסק זמן מהקשר הזה להבין מה אני רוצה ולא להתחזק עקב החזרה שלו בתשובה. וזה לקח מעט זמן עד שהבנתי שזו הדרך שאני רוצה לנתב לי לחיים ושוב, זה לא היה קל אבל הנה הגעתי אליה ואני שלמה איתה מאוד. הבעיה היא שעכשיו אנחנו לא בהתחלה, אנחנו 4 חודשים לפני חתונה והוא החליט לעשות לו רב. חס וחלילה, שלא ישתמע ממני שיש לי בעיה עם זה לדעתי זה נפלא ומצוין. אחת המשמעויות בעצם ש"לעשות לך רב" היא לתת לו את האחריות ואת הסמכות להחליט עבור החיים שלך במקרים מסוימים אם לא בכולם. ואתמול הרב שלו אמר לו שבבית שלנו אסור בתכלית האיסור שתהיה טלוויזיה. כבוד הרב, אני מגיעה מבית שטלוויזיה היתה בו חופשי אבל לא רק, אני מאוד אוהבת לראות ערוץ הידברות ומידי פעם (רק שיש לי זמן אבל זה כמעט לא קורה) לראות חדשות לפעמים. אני לא יכולה להתנתק מהמכשיר הזה בבת אחת, והוא מצפה ממני להבין אותו כ"כ מהר וכ"כ בקלות. הסברתי לו שזה עניין של זמן, שאני יבוא לקראתו, שאני אתפשר עד כמה שאפשר. תהיה טלוויזיה קטנה בחדר שאני אצפה בה ר-ק כשהוא לא בבית. ואני לאט לאט יתחיל לבד, מרצוני החופשי, להסיר אותה מהבית שלנו, אבל שוב, שאני אגיע לזה לבד, בכוחות עצמי, מרצון חופשי שלי ולא בגלל שהרב אמר. הוא מבחינתו כרגע לא מוכן לשמוע על זה. הוא הודיע לי חד משמעית שזה או לבחור בו או בטלוויזיה. (ואיך אפשר להעמיד מכשיר מול בעלי לעתיד?) התשובה היא ברורה אבל אני מרגישה שהוא לא נותן לי את חופש הביטוי בקשר הזה ואני כבר לא יודעת עד כמה הקשר הזה באמת בריא לי. הסברתי לו כמה פעמים שאני מכבדת מאוד את מה שהרב אומר. ואני בטוחה שרוב הרבנים אינם מסכימים להכניס טלוויזיה לבית. אבל אין פה אפילו הקשבה לצד שלי בזוגיות הזאת. יתרה מכך, כשאני מנסה להסביר לו שקשה לי בבת אחת וזה ייקח מעט זמן הוא מבטל באחת את מה שאני אומרת ומתחיל להתעצבן ולהגיד "זה יצר הרע מדבר לא את". אני כבר אובדת עצות, לא יודעת מה לעשות עם הקשר הזה. קשה לי נורא אני לא רוצה לוותר עליו בטח בגלל טלוויזיה. אבל לא ייתכן שיוחלטו החלטות בבית שאני עדיין לא בשלה לקיים אותן. רציתי לדעת מה כבוד הרב חושב על זה. אם צריך לקחת פסק זמן, או שצריך להבין אותו ויהיה ר. אשמח למענה במהרה ושנזכה לשמוע רק בשורות טובות. עדן עמרם
תשובה: וברכת ד  השאלות שאת מעלה הן נוגעות בבסיס הזוגיות, ויישר כח על העוצמה שיש בך להציף את הדברים, שנכתבו בכנות ובעומק. המצב אמנם נראה מסובך מאד, על כן אני חושב שכדאי לך לבקש מארוסך שאת תדברי עם הרב עצמו, אולי בשיחה שלך פנים אל פנים, הוא יקלוט במה אנו עוסקים, וביחד תגיעו להבנה, הרבה פעמים קל יותר להגיע להבנה עם הרב מאשר עם התלמיד. על כן ראי האם את יכולה לייצור קשר עם הרב שידריך את ארוסך בדרך הישרה, וביחד תבנו בית מאוזן ומקשיב. בהצלחה בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות: אנו מתארחים אצל הורינו בסעודות שבת לעיתים קרובות. הורינו מקפידים על קלה כחמורה אך ישנם דברים שהם לא מספיק מודעים אליהם. לעיתים מעורבים בסלטים ובתבשילים עלים מסוגים שונים שאנו חוששים שלא נבדקו כהלכה - כיצד עלינו לנהוג? האם יש הבדל בין סלט על בסיס עלים כמו סלט חסה, לסלט ירקות שמעורבים בו גם עלים? האם יש הבדל בין עלים חיים למבושלים כגון עלי סלרי בתוך מרק?
תשובה: א. אסור לאכול חרקים ותולעים, ואף ירקות או עלים שידוע כי הינם נגועים בחרקים ותולעים אסור לאוכלם עד שבודקים אותם ומנקים אותם. ב. למרות האמור ב-א, אם לעין בלתי מזוינת הירק נראה נקי, יש המתירים לאכול את הירק, ויש מחמירים, וכאשר החמרה תביא לידי הקלה בכבוד המארחים נראה שיש לסמוך על המתירים. ג. כאשר הירק התבשל ודאי שיש להקל כיוון שיש להוסיף לספקות הקיימים שייתכן שהחרק או התולע נימוח בבישול. ד. מכל מקום, במקרה של סלט שבו ישנם ירקות רבים שמעורבים יחד, קשה לבדוק כל דבר שאוכלים כיוון שהדבר ודאי יהיה ניכר לעין המארחים, ולכן קשה להקל במצב כזה, אלא אם כן מדובר בירק שידוע שאינו נגוע בחרקים ותולעים. ה. במקרים שכאלו אני נוהג להמנע מאכילה של המאכל המסוים שיש לי ספק בנוגע לאפשרות אכילתו. כמובן שאצל הורים קשה לעשות כך מבלי שירגישו בדבר, ומאחר והעדת שההורים מקפידים על קלה כבחמורה אולי כדאי - בנחת ובסבר פנים יפות - להעלות את הנושא מולם, ולנסות להביא לשמירה על הלכות תולעים. המוצא היחיד הנוסף שניתן להציע הוא שאתם תציעו להכין את הסלט או להביאו, ובכך לפתור את הבעיה. בכל מקרה, יש להקפיד מאוד בכבוד ההורים. (התשובה התקבלה מהרב יוני רוזנצווייג) רבני ורבניות בית הלל עונים לשו"ת גם בפייסבוק -
שאלה: האם אני סוג ב??: ממש צריך להגיד לכם שכוייח, שכוייח ענקי על עבודת הקודש שאתם עושים. השאלה: לפני כמה שנים הייתה לי חברה, לא שמרנו נגיעה והיו קטעים של נשיקות וחיבוקים. מאז שנפרדנו ניתקתי איתה קשר והתחלתי לשמור נגיעה. כיום אני תלמיד ישיבה תיכונית מצויינת ומדריך בבני עקיבא. אפשר להגיד שאני אפשר לזהות אותי על פי העבר שלי. אבל השריטה תמיד נשארת בלב. בשיחה שהייתה לי עם משהי היא אמרה שיש בנות שלא יסלחו על מה שעשיתי ולא ירצו לצאת עם בן שנגע פעם. כאילו אין חזרה שלמה לגמרי בחטאים הללו. אולי באמת אני בחיים לא אוכל להגיע למדרגה שיש לאדם שלא נגע? יש כזה דבר יהודי סוג ב? יש לציין שאני אחד הילדים היותר דוסים בשכבה שלי כך שהצלחתי להתרומם.
תשובה: האמת שזה מרענן לקבל שאלות שקשורות לתשובה לקראת ימי התשובה הקרבים. מצד השכל האנושי מסתבר שהבנות הללו צודקות, קשה להבין כיצד ניתן להחזיר את הגלגל אחורה, הרי המעשה כבר נעשה, והשריטה בנפש קיימת. אך המהר"ל ובעל התניא וכן הרב קוק ועוד, מלמדים אותנו ש  התשובה   היא מעל השכל האנושי, התשובה מגיעה מעולמות עליונים, וזהו כוונת ח באמרם ש"התשובה קדמה לעולם" התשובה קודמת ומעל לעולמנו החומרי. לכן כשמדברים על עניין התשובה צריך לדעת שאי אפשר להסבירה ע"י סברות אנושיות. אבל כן יש הבדל בין אדם שחטא ושב בתשובה, ל  צדיק   שלא חטא מעולם, אך הצדיק לאו דווקא יותר גדול. הגמרא בברכות (לד) מביאה מחלוקת מי יותר גדול צדיקים או דווקא בעלי תשובה, אני מניח ששמעת פעם את המשפט "במקום שבעלי תשובה עומדין - צדיקים גמורים אינם עומדין", אם לא שמעת אז עכשיו. המהר"ל מסביר שזו מחלוקת, אלא לכל אחד יש את המעלה שלו- שבכך הוא יותר גבוה מהשני. "הצדיק" שלא חטא הוא נקי ונבדל מחטא, לעומת זאת המעלה של בעל התשובה שלמרות שהוא היה ל  מטה   הוא הצליח לעלות למעלה, להתרומם ולהתנקות מהחטא, זה מראה על חוזק רוחני גדול שבמקום מסויים גדול אף יותר מהצדיקים. אז אתה ממש לא סוג ב, ובמקום מסויים אף יותר מסוג א. ואם יש מישהי שלא מבינה את זה, אז ההפסד הוא שלה. אני מאחל לך הצלחה בדרך שלך, שתמשיך להתקדם מעלה מעלה. בהצלחה, ולכל שאלה אתה מוזמן, אלעד gasner inn.co.il
שאלה: החלפת או הוספת שם: שלחתי אתמול שאלה אולם אינני מצליח לאתר אותה.אני מתנצל על כפל השאלה. אני מעוניין לשנות או להוסיף שם בשמי הפרטי או שם המשפחה. אני מרגיש חזק באינטואיציות שלי שאני צריך לעשות את זה. אני אדם דתי ורוחני.עוברים עלי שנים מאוד קשות ועושה רושם שזה הולך ומחמיר.לא פעם פנו אלי אנשים והיציעו לי להחליף את שמי למרות שלא היכירו אותי לעומק. אבקש לשמוע את דעת הרבנים המכובדים.איזה שם יהייה כדאי לי להוסיף או לשנות? תדה רבה
תשובה: וברכת ד  שינוי שם הוא לא "פטנט". שינוי שם לא מועיל אלא א"כ יש שינוי אישיות. אם תשנה את אישיותך בהתנהגות טובה יותר בהקפדה גדולה יותר על תורה ומצוות, יכול להצטרף לכך שינוי השם. אבל רק שינוי השם זה טיפול חיצוני לא יעיל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות: קיבלתי מכונת פסטה יקרה שכל חלקיה מיוצרים באיטליה.המכונה חדשה, זו מכונה ידנית שמורכבת מגלילים רבים ושיניים (לחיתוך הפסטה). אחת מהוראות התפעול שלה היא- אין להביא במגע עם מים, שמא לא יתייבש (בין הגלילים והשיניים) ובזמן עשיית הפסטה ידביק החומרים ויהרוס אותה. השאלה שלי היא האם אפשר לטבול אותה בכל זאת? או האם ישנה וקיימת הלכה או דרך אחרת המתייחסת לסוג כלים כאלו שאינם יכולים לבוא במגע עם מים? מראש!
תשובה: וברכת ד  אם אין שם מחשבים וכדו, אלא הכל חלקים מכנים או חשמל, אפשר לטבול, אלא שיש לחכות היטב עם הייבוש בשמש (מספר ימים). במכונות המחוברות לחשמל, וכן בכלים גדולים שלא מביאים לשלחן, יש מהאחרונים שפוטרים מטבילה. אמנם אלו ספקות וקשה להקל אלא בשעת הדחק. אבל יש אפשרות למכור את הכלי לגוי ולשאול ממנו ואז אין צורך לטבול. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כיסוי ראש: אני נשואה כשנתיים, חובשת כיסוי ראש מלא.בחודשים האחרונים לאחר לידת בני הבכור אני חשה לא שלמה עם עניין הכיסוי ראש, קושי להתחבר לכיסוי המלא ולקבל את המראה שלי בכיסוי מלא. אני מנסה להבין יותר לעומק את העניין אולם על אף מה שאני יודעת בשכל, הרגש לא מחובר וקשה לי עם הנחת כיסוי הראש. אשמח לדעת מה דעת הרב לגבי עניין זה.
תשובה: כמו בכל ענין הלכתי - יש מה שראוי לכתחילה ויש אפשרות להקל אם קיים צורך גדול. אנחנו לא ממליצים על מגמה כזאת משתי סיבות: 1. מי שנמצא בדרגה מסוימת ומתחיל להקל - תמיד יש חשש שהירידה לא תעצר, הוא יקל ויקל "ואחריתה מי ישורנה". 2. אפשר שמידת הצניעות בתוכך חזקה מאוד אלא שמשבר זמני מקשה עליך את הענין, לכן חבל לסגת עכשיו. בפועל נראה לי נכון למצוא מישהי שחזקה בהשקפה וגם רגישה לזולת, ולפתוח אצלה את לבך - להקשיב בעזרתה לעולם הפנימי שלך ולקבל החלטה נכונה.
שאלה: שנת אבל: לכבוד הרב. אני בשנת האבל על אבי הוזמנתי להיות סנדק בברית האם זה אפשרי למרות הקושי הרגשי שבדבר?
תשובה: מותר, אך אסור להישאר לסעודה
שאלה: הטבות של חיילים-האם גם לבנות שירות?: הרב! יש לי כרטיס אשראי יותר - שמקבלים חיילים, שכולל הטבות בכל מיני מקומות. האם מותר לי כבת שירות לאומי להשתמש גם בכרטיס כזה?
תשובה: אנחנו לא משקרים ולא מחפשים רווחים לא ישרים. את בת שרות ולא חיילת וגם לא תעשי עצמך חיילת. אבל את יכולה לומר בכל מקום, שאת בת שרות. הם יחליטו אם להעניק לך הטבות.
שאלה: הזמנה לחתונה : ב"ה יש פעמים שאנחנו מקבלים הזמנה במייל ולא הזמנה אישית. ויש פעמים שבכלל תולים הזמנה כללית ולא נותנים לנו באופן אישי. ויש פעמים שבכלל זורקים לנו משהו על התאריך, אבל לא יותר מזה. איך אני אדע מתי באמת מתכוונים שאני אגיע ומתי בכלל לא? ומה קורה באותן פעמים שבהם בכלל לא קיבלנו הזמנה אבל נורא בא לנו ללכת לאותה חתונה כי אנחנו ממש אוהבים את האדם הזה שמתחתן. מה לעשות? ללכת לחתונה למרות שלא קיבלנו הזמנה או לוותר?
תשובה: לך זו שאלה מצוינת. במיוחד עכשיו בעונת החתונות, אנחנו מקבלים הרבה הזמנות לחתונות, ולכל אחד הדרך שבה הוא בוחר להזמין. אני רוצה להתחיל בעניין של איך קיבלנו את ההמזנה ונקודה שחשוב לי להדגיש פה היא שהזמנה היא הזמנה! אין זה משנה אם ההזמנה הגיעה עם הקדשה אישית, או הזמנה שהגיעה במייל או אפילו הזמנה שנתלתה באופן כללי. לא כדאי להיכנס לשיקולי "חשיבות" לפי הדרך שבה התקבלה ההזמנה. העובדה שקיבלנו הזמנה באמצעות המייל ולא הזמנה פיזית עם הקדשה אישית, לא אומרת כלום ובטח ובטח שלא אומרת כלום לגבי כוונת המזמין. הדבר היחיד שזה אומר הוא שקיבלנו הזמנה ומי שהזמין ישמח שנגיע. זהו. לא כדאי לעשות חישובים לגבי ההזמנה ולמה קיבלנו את ההזמנה דווקא בצורה אחת ולא אחרת ומה היתה כוונת המזמין. חישובים כאלו לא תורמים לנו כלום מלבד כאב ראש והפיכתינו לאנשים קטנוניים. חבל. מה נעשה אם לא הוזמנו? לגבי הגעה במקרים שלא הוזמנו, אני הייתי נמנעת מללכת כיוון שבאמת לכל אדם יש מערך שיקולים שלם למה הוא בוחר להזמין מישהו אחד ולא אחר. זה יכול להיות בגלל שהוא נאלץ "לקצץ" את כמות האנשים בגלל העלויות הרבות או בגלל שהמקום אינו מספיק גדול כדי להכיל את כל מי שהוא ירצה להזמין. ברור שבמקרים אלו, אין סיבה להגיע כיוון שבעצם הגעתינו יכול להיווצר רק טורח למזמין ובזה בטוח שאנחנו לא מועילים, וגם לא בטוח משמחים. יכול להיות גם שלא הוזמנו כי אנחנו לא ברמת חשיבות כלפי הצד השני כמו שהוא עבורינו. כלומר, אולי ברור לנו שאנחנו היינו מזמינים אותו, אבל מסתבר שזה חד צדדי. גם במקרה זה אנחנו יכולים אולי להביך את זה שהגענו לחתונה, כי הוא בעצם לא התכוון להזמין והוא יכול לצאת מובך מכל העניין יש פעמים, בדר"כ הן בודדות, שבהן "נפלנו בין הרשימות" ואיכשהו למרות שרצו להזמין אותנו לא קיבלנו הזמנה. במקרה כזה, ברור שבעל השמחה ירצה וישמח לראות אותנו, ולפעמים הוא אפילו לא מודע לזה שלא קיבלנו הזמנה. במקרה כזה, עצם ההגעה שלנו לחתונה לא תיראה מוזר, כי הרי הוא התכוון שנהיה שם. הכי חשוב ללמד זכות ולא להיעלב העניין הוא, שאנחנו אף פעם לא יודעים מה הסיבה שבגללה לא קיבלנו הזמנה, האם זה נעשה במכוון או שאולי זה באמת מקרה של טעות בתוך כל העומס הגדול הזה. מה שחשוב הוא בעיקר לא להיעלב גם במקרים שבהם חשבנו שנקבל הזמנה ולא קיבלנו, ובעיקר ללמד זכות ללמד זכות על כך שבתוך כל השיקולים, אנשים נאלצים לעשות בחירות ולבצע "קיצוצים" ברשימות המוזמנים שלהם, והדברים לא נעשים מתוך רוע אלא מתוך אילוצים. כל שנותר לנו הוא לאחל מזל טוב ורוב שמחה, ולא לנטור לאותו אדם טינה. הרי איזה אדם ירצה להכנס תחת חופה כשמעליו יש שורה של מקטרגים שנעלבו בגלל שלא הוזמנו?? רק בשמחות! סיון sivanlax gmail.com
שאלה: בריאת העולם: ידוע שהשמש הירח והכוכבים נבראו ביום הרביעי לבריאת העולם כיצד ייתכן שכתוב ויהי-ערב ויהי-בקר, יום אחד הריי בשביל שיהיה בוקר וערב צריך את השמש הירח והכוכבים
תשובה: זו שאלה כבדת משקל, והרבה ראשונים דנו בזה. מבין שלל התשובות שנאמרו על כך נראה לי כי אכן עד היום הרביעי המושגים "ערב" ו"בקר" לא היו קשורים לחושך ואור. הם היו מושגים על ציר הזמן, והערב התבטא בהפסקת הבריאה, ואילו בהתחדשות הבקר ריבונו של עולם שב למעשה הבריאה. כמובן שקשה להבין מושגים אלה, כי כל הקשר שבין הקב"ה האין-סופי ומושגי הזמן הוא קשה מאוד להבנה, ואולי בלתי אפשרי להבין בשפה האנושית. אולם זה כיוון המחשבה.
שאלה: כיסוי ראש - קשה לי: אני נשואה כשנתיים, חובשת כיסוי ראש מלא.בחודשים האחרונים לאחר לידת בני הבכור אני חשה לא שלמה עם עניין הכיסוי ראש, קושי להתחבר לכיסוי המלא ולקבל את המראה שלי בכיסוי מלא. אני מנסה להבין יותר לעומק את העניין אולם על אף מה שאני יודעת בשכל, הרגש לא מחובר וקשה לי עם הנחת כיסוי הראש. אשמח לדעת מה דעת הרב לגבי עניין זה.
תשובה: ראשית, אני מציע כי תכניסי למנוע החיפוש כאן וב"מורשת" את המילים "כיסוי ראש" ותמצאי הרבה חומר על כך - על ההתלבטות של נשים שחשות כמוך, על הדרכים לצעוד בתוך ההתלבטויות האלה, על כיוונים נוספים שיכולים להאיר את העיניים וכדו. ואז תמצאי את עצמך במצבים שהרבה מאתנו מוצאים במשך חיי האמונה שלהם, בו ההלכה והאמונה מצווים ללכת בכיוון אחד, והתחושות הפנימיות נוטות לכיוון שני. במצבים שכאלה מתגלה עוד פן מיוחד של משמעות האמונה וקבלת העול. הדבר דומה (אם כי כמובן לא שווה) לבני זוג, שאחד מהם מאוד מאוד רוצה דבר מה, והשני לא מעוניין בכך, וזה שלא מעוניין נענה לרצונו של בן הזוג הראשון, בשל הברית שהם כרתו ביניהם. זה המצב בו את נמצאת כעת, ואולי דווקא הוא שיביא לחיזוק היותר גדול שלך במשמעות של האמונה, ובד בבד תמצאי הרבה מאוד דברים של שמחה בתוכה. האם את יכולה ללכת בדרך זו?
שאלה: נפילות: לכבוד הרב אני חוזר בתשובה אשר נילחם זמן רב בהרגלים שלי מעברי. אחרי עליות ומורדות בתחום הצניעות ושמירת העיניים והברית נדרתי נדר שלא אראה יותר תכנים לא הולמים ברשת. הנדר הזה נתן לי כוחות מחודשים כי הרגשתי שאין לי ברירה ובאמת החזקתי מעמד תקופה ארוכה( נדמה לי יותר מחודשיים). לצערי נפלתי שוב בפח של היצר הרע. ומאז שוב עליות ומורדות. השאלה כיצד אוכל לכפר על כך שנפלתי? כמובן שאינני רוצה להתיר את הנדר אלא רוצה לעמוד בו בעזרת השם. מראש.
תשובה: ראשית, ברוך הבא. גם אם זה מזמן. לצערי, אני לא מכיר פטנטים. אני לא מכיר דרך אחרת מאשר זו שאתה הולך בה. לאמור: מנסה, מצליח, נופל ומנסה שוב. את כל זה צריך לעשות בלוא נדרים. ההלכה אינה מחבבת את נושא הנדרים, והיא מתנגדת לכך שאנשים ינדרו, בשל העובדה שאי-קיום הנדר הוא תקלה גדולה. וכך מתקדמים. והמון הצלחה
שאלה: מה עושים - נדר שלא לעשן?: אני עובדת עם אישה שביקשה ממני לשאול מה הסטטוס שלה במקרה שלהלן. האישה אינה מגדירה עצמה דתיה, אבל "מאמינה בלב", ונציין שהיא גם עלתה לארץ לפני 7-8, שעברית היא לא שפת אימה. בעלה לא דובר עברית והם נמצאים בלוייו של עובדת סוצאלית, משרד הבריאות וכו, כל הביורוקרטיה נופלת עליה ועוד נציין מראש שאין עוררין על כך שסיגריות מזיקות לבריאות. אמרה לי האישה כך, בזו הלשון: "את יודעת שלפני כמה זמן אני הפסקתי לעשן. לא רק כי זה לא בריא אבל גם כי נדרתי נדר שאני מפסיקה לעשן כדי שהילד הקטן שלי שיש לו בעיה בלב יהיה בריא. עכשיו אני לא יודעת מה לעשות. מאוד קשה בבית, יש לי המון דברים לטפל בהם, אני מאוד בלחץ. אפילו סיגריה אחת ביום יכולה לעזור לי - לא ליד לילדים כמובן, אבל נדרתי נדר - אז אני לא יודעת אם אני יכולה לעשן, ואני לא רוצה שיקרה לילד שלי משהו, חס וחלילה" היא שאלה אותי אם אני אוכל לברר בשבילה "מבחינת הדת - מה הדת אומרת על זה" אם מותר לה לעשן או לא. שאלתי אותה אם היא אמרה במילים, בפה, בקול, את הנדר, ותשובתה היתה "אמרתי את זה בלב, בעצם יכול להיות שאמרתי את זה בקול, אני לא זוכרת" מה הדין? האם המעשה נחשב נדר על פי גדרים הלכתיים? ומה עליה לעשות לגבי הסיגריה? מראש.
תשובה: לך, לאחר התייעצות מפורטת עם הראשון לציון הרב הראשי לישראל הרב שלמה משה עמאר שליט"א. אין שום דרך להתיר לאדם נדר שלא לעשן. עישון הוא אסור ולדעות רבות מעשן פסול לעדות כי הוא מסכן את חייו שלא לצורך לכן אסור לה לעשן אפילו סיגריה אחת שתזכה לאריכות ימים דוד לוי 098987548
שאלה: הפלה בגיל צעיר: אני בת 18 ועברתי הפלה לפני מספר ימים. העובר היה בן ארבעה שבועות ומספר ימים וההריון לא היה תקין- קרוב לודאי שהעובר לא היה תפתח והייתי עוברת הפלה טבעית בלאו הכי. למרות זאת, יושב עליי עול. אני בטח מצטערת על כך שניכנסתי להריון בגיל כזה, אבל אני לא לא מתחרטת על ההפלה, כי אני לא בשלה ומוכנה לאימהות. כאילו אחרי שעברתי את ההפלה ניכנס בי משהו, יושב עליי עול כזה, שאולי הרגתי יצור חי ואולי למרות שזה היה הריון לא תקין העובר כן היה מתפתח והרגתי אותו : חברה אמרה לי ששמעה כי ע"פ התורה עד שלב כלשהו כן מותר להפיל, אולי כי היצור עדיין לא נחשב ליצור חי. אולי אם תענה לי אם זה אכן מותר או אסור- באיזה שלב של ההריון, ירד ממני העול. כי זה מכניס אותי לדאון וזה כואב לי. אנא התחשב במצב הרגיש שלי, כבר ראיתי תגובות של "רוצחת" וכו. שפגעו בי מאד. מראש
תשובה: לך ההרגשה שלך ידועה ונפוצה בקרב נשים רבות שעוברות זאת. גם כאשר זו הפלה טבעית של הריון שלא התפתח - קשה מאד לאשה לקבל זאת, ק"ו במקרה שלך. העובר אינו אדם חי לכל דבר וענין. לכן במצב בו הוא ההריון מסכן את האמא מחליטים לוותר על העובר וזה אינו דומה להתלבטות בין שני אנשי חיים. זה פחות חמור מ רצח  של אדם חי אבל זה עדיין דומה. (עP ציווי אלוקים לאדם הראשון בן נח שהורג עובר נהרג על כך) יחד עם זאת אסור להפיל (יש שלבים בהם זה יותר חמור) לפי מה שכתבת אין אנו יודעים אם ההריון היה מתפתח או לא. אני מאחל לך שמעתה תשני את אורח חייך בענין זה. תביני שיחסים אישיים עם חבר הם חלק ממכלול גדול מאד גם רגשי וגם בבנית משפחה. זה לא  בילוי  או חויה נעימה אלא ענין הרבה יותר משמעותי מכך - זה עיסוק בהבאת חיים לעולם. בעזרת ה  אחרי שתתחתני תזכי להביא לעולם הרבה ילדים בריאים וטובים ולגדלם בשמחה ובנחת דוד לוי לבירור נוסף -098987548 הערה אם נחכה שכל אשה תהיה בשלה ומוכנה לאמהות אנו עלולים להמעיט מאד את העולם. במקרים רבים, אחרי החתונה, הקב"ה מחליט אחרת ומביא למשפחה ילדים עוד לפני שהם  בשלים ומוכנים  לכך.
שאלה: מה ללמוד? איך עושים תשובה?: 1 - מה אתם ממליצים ללמוד לבחור בן 26 שחזר בתשובה לפני כשנה, ולמד את כל חמישה חומשי התורה(אני לומד אותם בצורה מעמיקה יותר באמצעות השיעורים במכון מאיר באינטרנט) 2 - איך עושים תשובה על הוצאת שם רע? אם הוצאתי שם רע. איך עושים תשובה על זה? ונניח שקשה לתקן עד בלתי אפשרי. איך מכפרים על זה? 3 - שמעתי שיש ייסורים מכפרים, כלומר שגם אם עושים תשובה, חייבים לבוא ייסורים כדי לכפר על העוונות. זה סותר את זה ששמעתי שיש שעל כל עוון,לאחר שעושים תשובה-הכול נמחק. איך זה מסתדר? ו מראש על השאלה.
תשובה: 1. אדם למד תורה במקום שליבו חפץ. חשוב שהלימוד יהיה משמעותי עבורך. לכן אני ממליץ שתלמד בנושאים ובמקומות שמדברים אליך ומשמחים אותך. אם שיעורים ב מכון מאיר  מרוממים אותך תמשיך ללמוד אצלם. 2. חזרה בתשובה ממעשה שהיה בו בה פגיעה בזולת - מחייבת פיצוי וריצוי של הנפגע. אתה צריך להגיע אליו ולבקש ממנו סליחה על כך שפגעת בו (אם הוא לא דורש לדעת על מה? אתה לא חייב לפרט לו). אין תשובה שלימה בלי לפייס את הנפגע. (אם גרמת לו נזקים אתה צריך גם לפצותו). 3. הרמב"ם בהלכות תשובה מסביר דברים אלו וקובע שהכל תלוי בחומרת העבירות. יש מעשים שמתכפרים מיד ויש כאלה שמתכפרים רק אחרי יסורים (במקרים קיצוניים תהיה כפרה רק במותו של החוטא). אנחנו לא יודעים את החשבונות של הקב"ה, לכן אנחנו עושים תשובה גדולה ומתפללים שהקב"ה יקבל אותנו בלי יסורים. עם זאת לכל אדם יש יסורים בחיים - אפשר שאחת הסיבות לייסורים היא לכפר עוון.
שאלה: ברכה על נר ובשמים בהבדלה: ב"ה אם אנחנו יוצאים ידי חובה מדין "שומע כעונה" על הבשמים והנר בהבדלה- מדוע נהגו אנשים רבים לברך שוב כשהבשמים או הנר מגיעים אליהם?
תשובה: בשמים ונר אלו ברכות שקשורות להנאה מהדבר, אי אפשר לצאת מבלי להנות מאור האש ומבלי להריח את הבשמים. יכול להיות  שומע כעונה  אם לא יסיח דעתו כלל עד שיריח את הבשמים וישתמש באור הנר. נכון לעשות הבדלה לעצמך בבית ושם לברך על בשמים ולהריח, ולברך על האש ולהנות מאורה. ועיין
שאלה: אמא כועסת: אני לצערי לא מסתדרת עם אמא שלי. אמא שלי אישה ממש קשה, והיא כל הזמן צורחת וכועסת כמעט על כולם, למשל: היה שיחה ממש מעניינת עם הרב ואמא שלי ממש צעקה עליו והתווכחה איתו, ועלי היא כל הזמן צועקת, ולא מרשה לי כמעט כלום, למשל: אני צריכה להשלים מלא בגרויות וללימוד תואר ראשון ואמא שלי ממש מתנגדת לזה, למרות שאבא שלי מסכים והוא שמח שאני רוצה ללמוד, אבל אמא שלי עכשיו מתווכחת איתו על זה, ובנוסף עכשיו אני אצל סבתא שלי ואני מבלה איתה נהדר עד היום אמא שלי התקשרה עליה וצעקה עליה וגם עלי ואני ממש בכיתי לה ואני לא עומדת יותר בזה. מה לעשות עם אמא שמקלקלת את המצב רוח הטוב? איך לקחת על עצמי אחראיות?
תשובה: את מתארת מצב קשה מאוד. אמא שלנו אמורה להיות הכי קרובה והכי טובה לנו - אצלך זה הפוך, זו מציאות קשה ומייסרת. כל מי שיודע לשאת מבט ולהתבונן סביבו מגלה שזה חלק מהעולם שלנו. להרבה אנשים יש חיים שקטים וטובים אבל יש הרבה מאוד אחרים, בכל הגילים, בכל השכבות שהקב"ה עשה להם חיים קשים: זה יכול להיות קשיים במשפחה כמו אצלך, או קשיים כלכליים או קשיים בריאותיים או קשיים נפשיים. (באתר  כיפה  יש שאלות רבות מאנשים שמשתפים בסבל שלהם שהוא בכלל לא באשמתם ולא באחריותם). אבקש לנחם ולחזק אותך בכמה אפיקים: 1. נסיון - אם עמדת בקשיים הללו עד היום, סימן שיש לך כוח להתמודד. תאמיני ביכולת הזאת שלך ותתגברי. 2. מרחק - את כבר לא צעירה, את יכולה להתרחק מהבית, לעבוד או ללמוד ולגור במקום אחר, למעט את השהיה שלך עם אמך וכך להקל על עצמך. 3. זמן - תתבונני קדימה. עוד שנים ספורות את יכולה להתחתן ולהקים בית לעצמך. את צריכה לחשוב על כך שעקר הקושי כבר מאחוריך, העתיד הוא במשפחה שאת תקימי, שם ההשפעה של אמך תהיה קטנה מאוד. 4. יש מקום לנסות לשוחח עם אמא שלך - רק בתנאי שהדבר לא יקלקל יותר. אולי בשעה שהיא רגועה ושלווה - להסביר לה שהכעס שלה קשה לכולכם, לנסות לגרום לה להבין שאפשר אחרת - גם אם יש לה דברים לומר - לא חייבים לכעוס. בכל מקרה תזכרי את הכלל: כשכועסים בחזרה לא מרגיעים כעס אלא מעצימים אותו. בשום אופן לא לכעוס בחזרה. והבהצלחה!
שאלה: בישול מולקולרי: בזמן האחרון יש "טרנד" של בישול מולקולרי. זהו בישול בדרכים לא קונבנציונליות, הכולל שימוש בחומרים כימיים מסוימים. רציתי לדעת האם יש חומרים אלו צריכים השגחה כלשהי. מדובר ברכיבים כגון: Agar-agar Calcium Lactate Sodium Alginate Soy Lecithin Xanthan Gum דורון
תשובה: עיין: מבחינת כשרות לא ניתן לומר שבישול מולקולרי הוא שונה מבישול באופן קונבנציונלי. הכשרות תלויה ב: חומרי הגלם הכלים האדם המבשל. ולכן צריך לבדוק כל דבר לגופו של ענין. בענין חומרי הגלם שציינת: Agar-agar- אינו סוג של ג לטין כי ההגדרה של גלטין היא- שהוא עשוי מין החי, והוא אינו עשוי מין החי אלא מין הצומח (-סוג של אצת ים בשם Gracilaria ) ולכן הוא מכונה GELATIN SUBSTITUTE כלומר תחליף לג לטין. אין בעיה של כשרות מצד חומר הגלם שיש בו. ולכן הרבה גופי כשרות מקבלים אותו מכל העולם בלי פיקוח כשרות. Calcium Lactate- מכונה E-327. הCACIUM שיש בו יכול להיות עשוי מפירות ים. הLACTATE ACID שיש בו יכול להיות עשוי מחלב לכן אין להשתמש בו בלא כשרות מוסמכת.
שאלה: הלכות חלב ודגים לספרדים: רציתי לשאול האם מותר לספרדים לאכול עוגה גבינה שהיא חלבית שאחד ממרכיביה הוא ג לטין טהור העשוי מדגים בכשרות הבד"ץ?
תשובה: מצ"ב קישור לתשובה
שאלה: בשר רבנות: לרב אנחנו בביתינו אנשים שומרי תורה ומצוות ב ה אבל לגבי הבשר יש לנו בעיה שאבי סובר שכל הבשר מכל ההכשרים בד ץ רבנות וכ ו הם נשחטים מאותו מקום ואותם שוחטים והם זה נכון? ושאלה שניה למה אנשים אומרים שאסור לאכול בשר או עוף רבנות.אם זה טרף אז למה רבנים לא יוצאים על זה ואם זה לא טרף אז למה רבנים ואנשים מבוהלים מהבשר הזה אני מבקש שתשובה תהיה אמיתית וללא שום נגיעה בדבר על האתר שלכם.ומחילה על קושי השאלה
תשובה: אנו ממליצים לך לעיין ברשימת המומלצים שלנו לקניות שם גם ניתן להבחין ברמות הכשרות השונות
שאלה: שחרית: כבוד הרב רציתי לשאול לגבי מי שמתפלל לאחר זמן תפילת שחרית אך לפני חצות היום. קראתי באתר yeshiva את הדין לגבי התפילה עצמה וכן ברכות ק"ש, אך מה לגבי שאר התפילה? האם מותר לקרוא ברוך שאמר, פסוקי דזמרה, ישתבח, ובא לציון וכיוצא בזה? בנוסף אני עומד בפני השאלה הבאה: האם להתפלל לפני הנץ החמה, או להגיע למקום העבודה (שהנסיעה היא מעין עשיית צרכיו לפני התפילה) ולהתפלל במניין לאחר נץ החמה?
תשובה: וברכת ד  א. יכול לומר פרקים אלו. ב. יש בכך מחלוקת אחרונים, אבל רוב האחרונים סוברים שעדיף להתפלל לאחר הנץ למרות שיש נסיעה. כמו כן כדאי לפני הנסיעה לומר ברכות השחר, ומזמור שיר חנוכת הבית, כך שבעצם התחילה כבר התפילה. בברכת התורה והארץ יהודה הלוי עמיחי מכון התורה והארץ כפר דרום אשקלון